Na temelju čl. 17. st. 4. **Zakona o zaštiti prijavitelja nepravilnosti (NN br. 17/19) te čl. 32. Statuta Doma za starije i nemoćne osobe Osijek, na prijedlog povjerljive osobe,** ravnatelj Doma, donosi

**ODLUKU**

**O IMENOVANJU ZAMJENIKA POVJERLJIVE OSOBE**

**ZA UNUTARNJE PRIJAVLJIVANJE NEPRAVILNOSTI**

**Članak 1.**

 Na prijedlog povjerljive osobe za unutarnje prijavljivanje nepravilnosti u Domu za starije i nemoćne osobe Osijek, imenuje se zaposlenica Doma Jelena Vukas za zamjenicu povjerljive osobe.

 Zamjenica povjerljive osobe je dala svoj prethodni pristanak.

**Članak 2.**

Zamjenica povjerljive osobe ima sva prava i obveze iz Zakona o zaštititi prijavitelja nepravilnosti (NN 17/19) i Pravilnika o postupku unutarnjeg prijavljivanja nepravilnosti i imenovanja povjerljive osobe.

 Zamjenica povjerljive osobe ima pravo na zaštitu sukladno čl. 9. st. 1. toč. 1-3. Zakona o zaštititi prijavitelja nepravilnosti.

**Članak 3.**

 Osoba iz članka 1. ove Odluke dužna je:

1. zaprimiti prijavu nepravilnosti

2. ispitati prijavu nepravilnosti najkasnije u roku od šezdeset dana od dana zaprimanja prijave

3. bez odgode poduzeti radnje iz svoje nadležnosti potrebne za zaštitu prijavitelja nepravilnosti ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti

4. prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem

5. obavijestiti prijavitelja nepravilnosti, na njegov zahtjev, o tijeku i radnjama poduzetima u postupku i omogućiti mu uvid u spis u roku od trideset dana od zaprimanja zahtjeva

6. pisanim putem obavijestiti prijavitelja nepravilnosti o ishodu postupka iz stavka 1. ovoga članka odmah nakon njegova završetka

7. pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 dana od odlučivanja o prijavi

8. čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.

 **Članak 4.**

 Ova Odluka objavit će se na oglasnoj ploči i web stranicama Doma za starije i nemoćne osobe, Osijek.

**Članak 5.**

 Ova Odluka stupa na snagu danom donošenja.

**Ur.broj 474-2/2020**

**Osijek, 31.ožujak 2020. godine**

 **Ravnatelj**

 **Vjekoslav Ćurić**